Prosedyre v/rengjøring av ultralyd maskiner ved Kvinneklinikken.

Mål:

Sikker bruk av ultralyd med hensyn til. smitterisiko.

Forlenge apparatenes levetid.

Ansvar: Seksjonsleder har ansvar for at prosedyren følges.

Det bør opprettes sjekkliste for rengjøring og vedlikehold av ultralyd maskiner ved alle seksjoner. Sjekklisten bør inneholde beskrivelse av daglig renhold, og ukentlige og månedlige tiltak og hvem som har ansvar for at dette utføres.

(Forslag: Innføring av datoliste som det signeres på ved utført vedlikehold).

Ved mangler og skade må dette meldes fra til medisinsk teknisk avdeling ved navn epost eller telefon til Aleksandar Radulovic (ALRA). Alle brukere har ansvar for å melde fra om mangler, skader eller defekter.

Godkjent rengjøringsmiddel: Antibac®, alkoholfri overflatedesinfeksjon H2O20,5%

Merida-varekode 603055

Antibac overflatedesinfeksjon er effektiv mot bakterier, gjærsopp og alle virus, bl.a. Murine noro, Adeno, Influensa, HIV, Vaccinia og Polio.

Den dreper raskt og effektivt bakterier (fra 30 sek), virus (30 sek) og gjærsopp (fra 1 min).

Antibac kan brukes på alle overflater som tåler vann og syre. Den er biologisk nedbrytbar.

Daglig renhold:

Abdominalprober uten kontaminasjon:

Gele tørkes vekk, proben og kabelen rengjøres med lunkent vann og til slutt en tørr klut/usteril kompress mellom hver pasient.

I tillegg desinfiseres abdominalproben daglig, og ved behov med (Antibac®)

del for lavgradig desinfeksjon (Antibac®) på usteril kompress/ engangsklut.

Vaginal prober:

Man skal alltid bruke kondomer som overtrekk. Overflødig gele tørkes bort. Proben og kabelen rengjøres med godkjent middel mellom hver pasient.

Ved kontaminasjon, biopsier eller aspirasjon skal proben først tørkes av med en Antibac serviett og deretter ha en ny Antibac serviett rundt seg i 1 min. Bruk en tredje Antibac serviett til å tørke av resten av ultralydapparatet (tastatur mm.)

Vedlikeholdsrutiner:

Daglig:

Sørg for at alle kabler er løftet opp fra gulvet og hengt opp slik at de ikke kjøres over.

Ukentlig renhold:

Selve maskinkabinettet: Fukt en myk og glatt klut med et mildt såpevann uten slipemidler eller et egnet desinfeksjonsmiddel. Tørk over toppen, fronten, baksiden og begge sider av kabinettet. Ikke spray noen form for væske direkte inn i tastatur eller kontrollpanel.

Monitor: Rengjør skjermens overflate med en myk fille, f.eks. bomull eller linsepapir.

Kontrollpanel: Slå av strømmen til maskinen. Fukt en myk klut med vann eller mildt såpevann. Tørk forsiktig av overflaten på konsollen. Bruk q-tips til å rengjøre fjerne gele og smuss rundt taster eller kontroller. Bruk en tannpirker til å fjerne faste deler mellom taster og kontroller. Når du rengjør operatørkontrollpanelet, må du passe på at du ikke søler eller sprayer væske på kontrollene, inn i probetilkoblings-støpsel eller inn i maskinkabinettet.

1-2 ganger per måned:

Maskiner med vifte: viften bør støvsuges/ rengjøres med fuktig klut. (få hjelp og instruksjon fra medisinsk teknings avdeling.)

Husk: God håndhygiene mellom hver pasient!